**Årsberetning for 2022 NISK avd. 2**

*Buskerud, Vestfold og Telemark*

Årsmøte holdes 13.02.2023 på Teams.

**Saksliste:**

1. Åpning av møtet

2. Godkjenning av innkalling og dagsorden

3. Valg av dirigent, referent og 2 protokollunderskrivere

4. Årsberetning

5. Regnskap

6. Forslag til handlingsplan og budsjett

7. Saker til representantskapet hovedstyret

8. Innkomne forslag

9. Valg av avdelingsstyre, samt valgkomité

10. Valg av representant (er) Representantskapet i NISK

**FORSLAG TIL ÅRSMØTET:**

Frist for forslag til årsmøte må fremmes 2 uker – 14 dager før årsmøtet. Styret skal så behandle det innkomne og sakspapirene legges ut 2 uker – 14 dager 13.02.2023 før årsmøtet.

**ÅRSBERETNING 2022:**

Styret har i 2022 bestått av:

Leder: Ole Pinderup/Thomas Roka-Aardal

Nestleder: Fred Harald Kristiansen

Sekretær: Cecilie Hansen

Kasserer: Tor Christian Fagertun

Styremedlem: Torgunn Osmundsen, Roger Nilsen og Thomas Roka – Aardal

Revisor: Jan Martin Veberg

Valgkomité: Jørn Morgan Sognebro

**ETTER FORRIGE MØTE:**

Elisabeth Haukaas Bjerke og Asgeir Bjerke holdt foredrag " livet med irsk setter".

Klubben har utdannet 2 fase 1 og 1 fase 2 instruktører.

Utdannende instruktører: Andrea Myrhaug og Tor Christian Fagertun.

Det har vært avholdt styremøter: 24.01, 29.03, 02.05, 31.08, 22.11.

**MEDLEMSMASSEN:**

Det er pr 31.12.22 registrerte 236 medlemmer mot 230 i 21 i avd.2.

**TRENINGSSAMLING VINTER:**

Det ble holdt vintersamling 17-20 februar på Brennabu. Som tidligere år har vi vært så heldige å få med Rune Magnussen og Randi Halvorsen som instruktører, med fokus på føring av hund i fjellet.

**AVERSJONSDRESSUR HUND/SAU:**

NISK avd. 2 holdt aversjonsdressur hund/sau over flere kvelder i juni og august på gården til sauebonden Arne Kristoffer Sand i Lier. Ole og Thomas var instruktører og det ble skrevet ut 129 bevis.

**KONGSBERGPRØVEN:**

Ble arrangert etter "god, gammel oppskrift" som en ettermiddagsprøve 24. august med Arne Huse som prøveleder og Thomas Roka – Aardal i sekretariatet.

Det ble dessverre ingen premierte.

Stor takk til våre sponsorer Vigor & Sage, Statskog for terrengene, våre velvillige dommere og kjentmenn som stiller opp, og ikke minst alle deltakere!

**DRESSURKURS:**

Ble holdt hos Morten Fuglerud på Snarum over 5 kvelder, med dressursamling med provokasjon som avslutning på Sando Hundersenter.

Tor Christian Fagertun og Thomas Roka-Aardal var instruktører.

**HANDLINGSPLAN FOR 2023:**

NISK avd. 2 skal jobbe for at nye medlemmer og ferske valpekjøpere skal få et tilbud, samt at vi vil ha tilbud til de som har holdt på med hund en stund.

Dressurkurset og treningssamlingen skal opprettholdes, samt mulighet for å dressere hundene på sau.

Vi fortsetter muligheter for å utdanne instruktør (-er) fase 1 og 2, samt utdanne godkjent (-e) saueaversjonsdressør, og eventuelt dommer (-e).

Blir mange sauerenhetstester, da flere grunneiere nå forlanger at testen foretas årlig.

Apportkurs og – bevis skal tilbys.

Klubbmesterskap skal gjennomføres.

Vintersamling på Nøsen i Vestre Slidre.

Skogsfuglprøve på Kongsberg.

TAKK TIL ALLE SOM HAR BIDRATT OG DELTATT I 2022!